open-index/open-wikipedia-markdown huggingface dataset:
סילק סיטי

**Silk City** (בעברית: **סילק סיטי**) היא להקת על מז'אנר הפופ. חברי הלהקה הם דיפלו, מארק רונסון. הלהקה הוקמה בשנת 2018 וחתמה על חוזה עם חברת ההקלטות קולומביה רקורדס וסוני מיוזיק אנטרטיינמנט.

## ביוגרפיה
ב-2 בינואר 2018, הדי.ג'יי והמפיק המוזיקלי האמריקאי דיפלו והמוזיקאי, הדי.ג'יי, הפזמונאי והמפיק המוזיקלי האנגלי-אמריקאי מארק רונסון הכריזו על פרויקט חדש שנקרא *Silk City*. ב-25 במאי 2018, הוציא הצמד את סינגל הבכורה "Only Can Get Better", בהשתתפות דניאל מריווד'ר. ב-20 ביולי, הוציאו את הסינגל השני שלהם, "Feel About You" בהשתתפות Mapei. ב-2 באוגוסט, הוציאו את הסינגל השלישי שלהם, "Loud", בהשתתפות דיזיינר וגולד-לינק.

ב-6 בספטמבר 2018 הוציאו את הסינגל הרביעי והאחרון שלהם "Electricity", בהשתתפות דואה ליפה. השיר הגיע למקום הראשון במצעד שירי הדאנס קלאב וזכה בפרס גראמי להקלטת הדאנס/אלקטרונית הטובה ביותר.

ב-21 בינואר 2021, הוציאו את הסינגל "New Love" בהשתתפות אלי גולדינג.

## חברי ההרכב
* **מארק דניאל רונסון** (באנגלית: **Mark Daniel Ronson**) נולד ב-4 בספטמבר 1975. הידוע בשמו: **[[מארק רונסון]]**, הוא מפיק מוזיקלי, גיטריסט ו-DJ בריטי-אמריקאי-יהודי.
* **תומאס וסלי פנץ** (באנגלית: **Thomas Wesley Pentz**) נולד ב-5 ביולי 1975. הידוע בשם הבמה: **[[דיפלו]]**, הוא תקליטן, מפיק מוזיקלי, ופזמונאי, אמריקאי.

## דיסקוגרפיה
### מיני אלבומים
* 2019: *[[Electricity (אלבום)|Electricity]]*

## קישורים חיצוניים
*  

## הערות שוליים

קטגוריה:להקות אמריקאיות
קטגוריה:להקות פופ אמריקניות
קטגוריה:להקות שהוקמו בשנת 2018
בית הכנסת רבי שלום זאווי

**בית הכנסת רבי שלום זאווי** (בערבית: **كنيس ربي شالوم الزاوي**) הוא בית כנסת המצוי במלאח של העיר רבאט במרוקו.

## תיאור
בית הכנסת נמצא במלאח של רבאט. סגנונו המורי ניכר בין היתר באריחים בעלי צורות ותבליטים גאומטריים שונים. בית הכנסת נוסד בבית רבי שלום זאווי (נפטר בכ"ט בכסלו ה'תקע"ב - 1811) והיה נערץ על יהודי רבאט. לבית הכנסת היו מגיעות נשים עקרות ומתפללות בו להיפקד בפרי בטן. במהלך העשור האחרון עבר המקום שיפוץ ושיקום.

## גלריה

## ראו גם
* יהדות רבאט

## קישורים חיצוניים

* בית הכנסת רבי שלום זאווי, באתר דיארנה 

רבי שלום זאווי
רבי שלום זאווי
קטגוריה:רבאט: מבנים
מייקל גסט

**מייקל פטריק גסט** (באנגלית: **Michael Patrick Guest**; נולד ב-4 בפברואר 1970) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השלישי של מדינת מיסיסיפי. גסט הוא חבר המפלגה הרפובליקנית.

## ביוגרפיה
מייקל פטריק גסט נולד ב-4 בפברואר 1970. באוניברסיטת מיסיסיפי השלים לימודי תואר ראשון בחשבונאות, ובאוניברסיטת המדינה של מיסיסיפי קיבל תואר שני במשפטים. מ-1994 ועד 2008 כיהן כעוזר התובע המחוזי במחוזות מדיסון וראנקין שבמרכז המדינה, וב-2008 התמנה לתובע המחוזי, ובמסגרת תפקיד זה הציג רשימת המבוקשים ביותר של המחוז. כמו כן, הוא היה נשיא מועצת החינוך של מחוז ראנקין, שם עבד עם התאחדויות המורים.

במהלך בחירות 2018 התמודד גסט אל בית הנבחרים של ארצות הברית במחוז הקונגרס השלישי של מיסיסיפי, במקומו של גרג הרפר אשר פרש מהחיים הפוליטיים. בבחירות המקדימות שהתקיימו במפלגה הרפובליקנית, גבר גסט על ששת יריביו וגרף את מרב הקולות — 45 אחוזים, כשאחריו הגיע ויט יוז למקום השני עם 22% בלבד. משום שאף אחד מהמועמדים לא גרף לפחות 50 אחוזים מקולות הבוחרים, התקיים בין השניים סיבוב מכריע, בו ניצח גסט.

ביום הבחירות הכלליות גבר גסט על מייקל אוונס, מועמד המפלגה הדמוקרטית וחבר בית הנבחרים המדינתי במיסיסיפי, ובכך נבחר אל הקונגרס ה-116 של ארצות הברית. במהלך מסע הבחירות שלו לבית הנבחרים מיתג עצמו גסט כתומך נלהב של נשיא ארצות הברית דונלד טראמפ.

בדצמבר 2020 נמנה גסט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי ניו ג'רזי
קטגוריה:תובעים אמריקאים
קטגוריה:חברי בית הנבחרים של ארצות הברית ממיסיסיפי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת מיסיסיפי
קטגוריה:בוגרי אוניברסיטת המדינה של מיסיסיפי
קטגוריה:אמריקאים שנולדו ב-1970
שמוליק טנא

**שמוליק טנא** (נולד ב-3 במאי 1954) הוא שחקן ומדבב ישראלי.

## ביוגרפיה
טנא נולד כשמוליק טננבאום. בצבא שירת בלהקת חיל האוויר וצוות הווי פיקוד ההדרכה.

בקולנוע שיחק בסרטים:"אירית עירית", "הקרב על הוועד", "כח משיכה", "השגעון הגדול" בתפקיד דוקטור, "אהבה צעירה" בסדרת אסקימו לימון בתפקיד מלצר ו"החיים על פי אגפא".

ב-1996 הופיע במחזמר "צלילי המוסיקה".

לקח חלק בהפקות דיבוב רבות, בין תפקידיו: אמוס סלייד ב"השועל והכלבלב", רב החובל ב"המל ואני", ארתור הוגרט ב"בייב", ידעני ב"חתולי חצר" ומורה ב"גופי הולך לקולג'".

ב-2000 הופיע במחזמר "אוליבר טוויסט".

ב-2003 הופיע במחזמר "תום סוייר והאקלברי פין".

הוא שיחק את דמותו של שאול בסדרת הילדים "זומזום".

## קישורים חיצוניים

קטגוריה:חברי להקת חיל האוויר
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1954
התחדשות באירופה

**התחדשות באירופה** (באנגלית: **Renew Europe**) היא קבוצה פוליטית ליברלית פרו-אירופית ב שנוסדה לקראת הקדנציה התשיעית של הפרלמנט האירופי. הקבוצה היא היורשת לקבוצת הברית של הליברלים והדמוקרטים לאירופה (ALDE) שהתקיימה בשנים 2004–2019.

נכון לינואר 2021, ישנם בפרלמנט האירופי כ-98 נציגים מטעם הסיעה.

## היסטוריה
במאי 2019, במהלך דיון לקראת הבחירות לפרלמנט האירופי 2019, הודיע גיא ורהופשטאט, נשיא הברית של הליברלים והדמוקרטים באירופה (ALDE) כי בעקבות הבחירות קבוצת ALDE מתכוונת להתפרק ולהתגבש בברית חדשה עם "הרנסאנס" של נשיא צרפת עמנואל מקרון.

הקבוצה החדשה הכריזה על שמה ב-12 ביוני 2019 לאחר שכוננה ברית עם התנועה הצרפתית "הרפובליקה בתנועה!".

ב-19 ביוני 2019 פורסם כי דאצ'יאן צ'ולוש, לשעבר ראש ממשלת רומניה והנציב האירופי לחקלאות ופיתוח הכפר, נבחר כיושב ראש ההקמה של הקבוצה, לאחר שניצח בפריימריז את סופי אין ולד ברוב של כ-64 קולות אל מול 42. כך נהיה הרומני הראשון שהפך למנהיג קבוצה פרלמנטרית אירופית.

## מפלגות חברות
רשימה חלקית:
* מפלגת הרפורמה (אסטוניה)
* מפלגת המרכז (אסטוניה)
* המפלגה הסוציאל-ליברלית (דנמרק)
* מפלגת המרכז (פינלנד)
* המפלגה העממית הליברלית (שוודיה)
* דמוקרטים 66 (הולנד)
* מפלגת העם למען חופש ודמוקרטיה (הולנד)
* המפלגה הדמוקרטית (לוקסמבורג)
* מפלגת העבודה (ליטא)
* פיאנה פול (אירלנד)
* המפלגה הדמוקרטית החופשית (גרמניה)
* הרפובליקה בתנועה! (צרפת)

### מפלגות לשעבר
* המפלגה הליברל-דמוקרטית (הממלכה המאוחדת)

## קישורים חיצוניים

*  

## הערות שוליים

קטגוריה:הפרלמנט האירופי: מפלגות
שולו מרידואניה

**רומריו שולו מרידואניה** (באנגלית: **Ramario Xolo Ramirez**; נולד ב-9 ביוני 2001) הוא שחקן אמריקאי,  תפקידיו כוללים גילומו של וויקטור גרהם בסיטקום של NBC, "הורים במשרה מלאה" (אנ') (2012–2015), מיגל דיאז בסדרת הפעולה של נטפליקס "קוברה קאי" (2018–הווה), ובתור ג'יימי רייס / החיפושית הכחולה בסרט גיבורי העל של DC קומיקס "בלו ביטל" (2023).

## חיים אישיים
מרידואניה נולד בלוס אנג'לס, קליפורניה, למשפחה בת חמישה אחים; הוא הבן היחידי עם ארבע אחיות. הוא ממוצא מקסיקני, קובני ואקוודורי.

שם הולדתו, רומריו, הוא שילוב של השמות רמון ומריו, שמותיהם של דודיו מצד האם. מקור שמו הפרטי הוא משולוטל , אל האש והברקים במיתולוגיה האצטקית. 

הוא נכלל ברשימת פורבס 30Under30 לשנת 2022.

## פילמוגרפיה

### קולנוע

### טלוויזיה

## פרסים

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:מדבבים אמריקאים
קטגוריה:אמריקאים ממוצא אקוודורי
קטגוריה:אמריקאים ממוצא קובני
קטגוריה:אמריקאים ממוצא מקסיקני
קטגוריה:פורבס 30Under30
קטגוריה:אמריקאים שנולדו ב-2001
אלברטו רוסנדה

**אלברטו קרלוס רוסנדה** (באנגלית: **Alberto Carlos Rosende**; נולד ב-14 בפברואר 1993) הוא שחקן וזמר אמריקאי. מוכר בעיקר בשל כיכובו כסימון לואיס בסדרה "ציידי הצללים", וכבלייק גאלו בסדרה "כבאי שיקגו". 

## ביוגרפיה
רוסנדה נולד וגדל בדרום פלורידה. הוריו מרתה כריסטינה פרוצ'ו ואלברטו קרלוס רוסנדה. אביו הוא אלוף פיקוד יחידת המילואים ה-63 הממוקמת במאונטיין ויו, קליפורניה. יש לו אח צעיר יותר, דייגו, שעובד בהפקת הסרטים. הוא ממוצא קולומביאני וקובני. רוסנדה השתתף בתיאטרון הילדים בפורט לודרדייל, שם הופיע במספר הפקות, בהן בתפקיד לינק לארקין  במחזמר היירספריי. הוא למד בבית הספר התיכון סנט תומאס אקווינס בפורט לודרדייל, שם שיחק בתפקיד, דני זוקו בגריז ובהפקות נוספות. 

באפריל 2013 אובחן רוסנדה כחולה בסרטן האשכים. בשנת 2015 סיים רוסנדה את בית הספר לאמנויות טיש באוניברסיטת ניו יורק עם תואר ראשון באמנויות. הוא מנהל מערכת יחסים עם השחקנית טסה מוססי.

## קריירה
תפקידו הראשון של רוסנדה היה רקדן בסרט הקצר 2013 "The Swing of Things". 

בשנת 2015 התארח בסדרת הטלוויזיה "שוטרים בדם", בפרק העונה החמישית "חטאי האב", בתפקיד קרלוס סנטיאגו. באותה שנה הוא התארח בדרמה של NBC, חוק וסדר: מדור מיוחד. 

ב־2 במאי 2015 פורסם כי רוסנדה לוהק לתפקיד סיימון לואיס בדרמה העל טבעית ציידי הצללים, המבוססת על סדרת הספרים בני הנפילים של קסנדרה קלייר, שנמשכה בין התאריכים 12 בינואר 2016 ל-6 במאי 2019.

## פילמוגרפיה

### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא קובני
קטגוריה:אמריקאים ממוצא קולומביאני
קטגוריה:שחקני קולנוע וטלוויזיה אמריקאים
קטגוריה:זמרים אמריקאים
קטגוריה:אמריקאים שנולדו ב-1993
AMC רבל

**AMC ראבל** (באנגלית: **AMC Rebel**) היא מכונית סלון מתוצרת יצרנית הרכב האמריקאית **[[אמריקן מוטורס]]** ("American Motors Corporation" ) אשר יוצרה בין השנים 1967–1970 בארצות הברית.
בנוסף דגמי "AMC רבל" יוצרו בארצות הבאות: במקסיקו יוצר על ידי **Vehículos Automotores Mexicanos** , בקנדה יוצר על ידי חברת הבת Brampton Assembly** (AMC)** , בקוסטה ריקה יוצר על ידי **Purdy Motor**, בבלגיה יוצר על ידי **Vilvoorde Renault Factory**  בבעלות יצרן הרכב הצרפתי **[[רנו]]**, באוסטרליה יוצר על ידי **Australian Motor Industries**, ובניו זילנד יוצר על ידי CMI (**Automotive industry in New Zealand** ).

## "AMC רבל"
* 4–5 מושבים.
* מנועים: 6 צילינדרים, V8 צילינדרים.
* מנוע הנעה אחורית.
* תאוצה בין 0–100 קמ"ש היא 6.8 שניות (דגם הרדטופ 2 דלתות, מנוע 6,386 סמ"ק המפיק 340 כ"ס משודך לתיבת הילוכים ידנית – 4 מהירויות).

### תצורות
* 2 דלתות סדאן (1967).
* 4 דלתות סדאן.
* 2 דלתות הרדטופ.
* 2 דלתות הרדטופ "The Machine" – בסגנון "מכונית שרירים".
* 2 דלתות קבריולה (1967–1968).
* 4 דלתות סטיישן.

## גלריה

קובץ:1967 AMC Rambler Rebel sedan aqua.jpg | דגם "AMC רבל", שנת 1967, 4 דלתות סדאן
קובץ:1968 AMC Rebel SST 2door-hardtop-White.jpg | דגם "AMC רבל", שנת 1968, 2 דלתות הרדטופ
קובץ:1969 AMC Rebel 2-door hardtop base model 2014-AMO-NC-c.jpg | דגם "AMC רבל", שנת 1969, 2 דלתות הרדטופ
קובץ:Rambler Rebel (14243828354).jpg | דגם "AMC רבל" (אוסטרליה)
קובץ:Rambler Rebel (15100182108).jpg | דגם "AMC רבל" (אוסטרליה)
קובץ:1970 AMC Rebel (14461340949).jpg | דגם "AMC רבל", שנת 1970
קובץ:1968 AMC Rebel convertible rear.JPG | דגם "AMC רבל", שנת 1968 – קבריולה
קובץ:1967 AMC Rebel conv blue e-md.jpg | דגם "AMC רבל", שנת 1967 – קבריולה
קובץ:1967 AMC Rambler Rebel Convertible (36197144094).jpg | דגם "AMC רבל", שנת 1967 – קבריולה
קובץ:1967 AMC Rambler Rebel station wagon Mariner edition.JPG | דגם "AMC רבל", שנת 1967 – סטיישן
קובץ:1968 Rebel 770 Cross Country station wagon s-Cecil'10.jpg | דגם "AMC רבל 770", שנת 1968 – סטיישן
קובץ:1968 Rebel 770 Cross Country station wagon i-Cecil'10.jpg | דגם "AMC רבל 770", שנת 1968 – סטיישן, מבט לתא הנהג ולוח מחוונים
קובץ:1968 AMC Rebel Station Wagon-GoldWhite.jpg | דגם "AMC רבל", שנת 1968 – סטיישן
קובץ:1970 AMC Rebel "The Machine" (34815000002).jpg | דגם "AMC רבל", "The Machine" שנת 1970 – מכונית שרירים
קובץ:1970 AMC The Machine 2-door muscle car in RWB trim by lake.JPG | דגם "AMC רבל", "The Machine" שנת 1970 – מכונית שרירים
קובץ:1970 Rambler Rebel (16709393713).jpg | דגם "AMC רבל" שנת 1970 – ניידת משטרה בניו זילנד


## ראו גם
* רמבלר קלאסיק
* AMC Pacer
* AMC מטאדור

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות שרירים
קטגוריה:מכוניות סטיישן
קטגוריה:דגמי מכוניות שהושקו ב-1967
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
קטגוריה:כלי רכב המיוצרים באוסטרליה
קטגוריה:כלי רכב המיוצרים בבלגיה
קטגוריה:כלי רכב המיוצרים בניו זילנד
קטגוריה:כלי רכב המורכבים בקוסטה ריקה
רבל
זלגיימרה

**זלגיימרה** (בהונגרית: **Zalagyömörő**) הוא כפר במחוז וספרם שבמרכז הונגריה.
כמו יישובים רבים באירופה גם בזלגיימרה מספר התושבים נמצא בירידה. כך, בשנת 1990 היה מספר התושבים 514 ובשנת 2020 רק 406 תושבים.

## יהודי זלגיימרה
בזלגיימרה חיו יהודים בתקופות זמן שונות. חלק מהיהודים ילידי הכפר נרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
צלאת אל פאסיין

**צלאת אל פאסיין** (נכתב גם: **סלאט אלפסיין**, ונקרא גם: "**בית הכנסת של התושבים**"; בערבית: **كنيس صلاة الفاسيين**) הוא בית הכנסת של קהילת התושבים בעיר פאס שבמרוקו, העתיק ביותר במרוקו.

## היסטוריה
בית הכנסת של קהילת התושבים בפאס נחשב לעתיק ביותר מבין בתי הכנסת במרוקו ולפי סגנונו האדריכלי משערים שהוא נבנה בתקופה המרינית (בין המאה ה-13 למאה ה-15).

בי"ח באלול שנת ה'ת"ו (1646) הורה הסולטן מוחמד ה-13 להרוס את בית הכנסת ואנשיו החלו בהרס, אולם אנשי הקהילה נאבקו ביוזמה והתפללו בו תפילת מנחה בכל יום, ובכך הם הצילו את עמודיו ואת כתליו. בשנת ה'תק"ן (1790) נבזז בית הכנסת על ידי אנשיו של המלך מולאי יזיד ובהוראתו, יחד עם שאר בתי הכנסת בפאס ובמקנס.

### שיקום ושחזור
בסוף שנות החמישים של המאה ה-20 חדל בית הכנסת מלפעול באופן סדיר ומאז חלה בו הזנחה. בשנת 2013 נשלם שיקום בית הכנסת והוא נחנך מחדש. בשנת 2016 הוא שב לפעילות דתית מלאה החל מחג החנוכה. הוא משמש גם כיעד מבוקש לתיירות שאינה נושאת אופי דתי.

### רבנים ושליחי ציבור
מרבני קהילת התושבים בשנים שלאחר גירוש ספרד נודע רבי חיים גאגין, שנלחם על שימור מנהגי התושבים ובעיקר נגד מנהג הנפיחה, אותו ניסו הספרדים לכפות על קהילתו. אחריו כיהן רבי שמואל אבן דנאן, ומאז הוחזק בית הכנסת ומשרת שליח הציבור בידי משפחת . בראש המאה ה-17 שימש רבי אברהם אבן דנאן כדרשן בבית הכנסת. החל משנת ה'תרע"ב (1911) נבחר לשמש במקום כשליח ציבור וכדרשן רבי יוסף בן נאים, בתפקיד זה הוא שימש עד לשנת ה'תר"ץ (1930).

## מנהגים
למרות נוכחותם המשמעותית של יהודים ספרדים בפאס, שמרה קהילת התושבים באדיקות על מנהגי התפילה ועל נוסחאותיה הייחודיים, שם שרידים מנוסח צפון אפריקה הקדום, עד לשנות החמישים של המאה ה-20. בכך מתייחדת קהילה זו משאר הקהילות שאליהן היגרו המגורשים או צאצאיהם. עד לשנת ה'תרמ"ט (1889) עברו מסורות הקהילה בעל פה ובאמצעות כתבי יד, באותה השנה הדפיס רבי רפאל אהרן בן שמעון בירושלים את הסידור "אהבת הקדמונים", המייצג את מנהגי הקהילה.

בין מנהגי הקהילה:
* נוסחאות ופיוטי תפילה וסליחות ייחודיים, שחלק מהם פרי הגותם של חכמי משפחת אבן דנאן.
* לא מברכים על קריאת הלל בראש חודש ובשאר הימים שאין גומרים בהם את ההלל, כפסקו של רמב"ם, וזאת בשונה משאר קהילות מרוקו שנהגו כמנהג ספרד לברך.
* לא אומרים את תפילת עלינו לשבח בתפילת מנחה של שבת, כאות אבל על פטירת משה רבנו.
* מתרגמים את קטע התפילה "אין כאלוקינו" בשפת הלדינו ובמנגינה ספרדית ייחודית.
* אחר ברכת הלבנה אמרו קדיש וברכו.

## גלריה

## ראו גם
* יהדות פאס 
* פולמוס הנפיחה
* נוסח צפון אפריקה

## לקריאה נוספת
מאיר בניהו, **דברי הימים של פאס**, ירושלים, תשנ"ג; עמ' 32, 35-37, 65, 90, 95, 99-100, 112, 139, 147-148, 162, 165

## קישורים חיצוניים

* כתבה על בית הכנסת ושיקומו  באתר moroccojewishtimes.com

## הערות שוליים

קטגוריה:יהדות פאס
קטגוריה:קהילת התושבים בפאס
קטגוריה:מרוקו: בתי כנסת
קטגוריה:פאס: מבנים
זלמגייש

**זלמגייש** (בהונגרית: **Zalameggyes**) הוא כפר זעיר במחוז וספרם שבמרכז הונגריה.
כמו יישובים רבים באירופה גם בזלמגייש מספר התושבים נמצא בירידה. כך, בשנת 1990 היה מספר התושבים 66 ובשנת 2020 רק 46 תושבים.

במפקדי האוכלוסין לא נרשמו תושבים יהודים בכפר, עם זאת קיים תיעוד של יהודים ילידי הכפר שנרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
זלסגוואר

**זלסגוואר** (בהונגרית: **Zalaszegvár**) הוא כפר קטן במחוז וספרם שבמרכז הונגריה.
כמו יישובים רבים באירופה גם בזלסגוואר מספר התושבים נמצא בירידה. כך, בשנת 1990 היה מספר התושבים 182 ובשנת 2020 רק 142 תושבים.

## יהודי זלסגוואר
בזלסגוואר חיו שישה יהודים בשנת 1880. קיים תיעוד לפיו אחת מילידות הכפר נרצחה בשואה.

## קישורים חיצוניים

*  

## הערות שוליים

קטגוריה:הונגריה: כפרים
נינה ארבור

**תמרה נינה ארבור** (באנגלית: **Tamara Nina Arbore**; 8 באוקטובר 1889 – 7 במרץ 1942) הייתה ציירת ומאיירת רומנית, ידועה בתמונות טבע דומם.

## ביוגרפיה
נולדה בטקוץ', צאצאית למשפחת בויארים שמוצאה ממולדובה.
אביה, זמפיר ראלי-ארבורה (1848-1933), היה היסטוריון, סופר ועיתונאי.
אביה ואחותה הגדולה, אקטרינה, היו שניהם פעילים פוליטיים ידועים.
את שיעורי האמנות הראשונים שלה קיבלה מניקולה ורמונט בזמן שלמדה בבתי הספר הציבוריים בבוקרשט.

סיימה את לימודיה התיכוניים ב-1906 ובאותה שנה נרשמה לאקדמיה לאמנויות יפות במינכן, שם למדה אצל פרידריך פהר ואנג'לו יאנק. לאחר סיום לימודיה נסעה לפריז, שם מצאה משרה בסטודיו של אנרי מאטיס.

עם חזרתה לבוקרשט, קיימה שם את התערוכה האישית הראשונה שלה. יחד עם חברותיה, ססיליה קושיסקו-סטורק ואולגה גרסיאנו, היא הקימה את מה שהיה ידוע בכינוי "גרופ אל סלור טריי דומנה" (קבוצת שלוש גבירות), כמשקל נגד ל"גרופול סלור פטרו " (קבוצה של ארבעה), המורכבת מניקולה טוניצה, פרנסיסק שיראטו, שטפן דימיטרסקו ואוסקר האן. בשנת 1916 הפכה קבוצתה למייסדי איגוד הפסלים והציירות, בחסות משפחת המלוכה הרומנית.

רבים מציוריה נקנו על ידי אלכסנדרו בוגדן-פיטשטי, מבקר, משורר ואספן אמנות ידוע, שכתב רבות על יצירותיה, והשווה אותה לאמנות ביזנטית קלאסית וליצירות הקואטרוצנטו. הוענק לה פרס ראשון בתערוכה הבינלאומית בברצלונה בשנת 1929.

המוניטין שלה הועצם על ידי סדרת תחריטים ואיורים בנושא מודעות חברתית שנעשו למגזין Cuvântul Liber במהלך שנות השלושים. רישומיה הופיעו גם ב"רומניה מוניטור".

בנוסף לציורי הקיר שלה, היא סיפקה קישוטים לכנסיית סנט קונסטנטין ואלנה בקונסטנצה ולכנסיית אליהו התשבי בסינאיה. במשך שנים רבות היא השתתפה בתערוכות שערכה חברת האמנויות היפות בסרביה.

היא הייתה גם מורה ב"אקדמיה לאמנות דקורטיבית ", שנוסדה על ידי מ. ה. מקסי.

לאחר הוצאתה להורג של אחותה בשנת 1937, היא פרשה מהחיים הציבוריים. נראה שמותה היה תוצאה של תאונה.

## גלריה

File:Nina Arbore - Doua surori.jpg
File:Nina Arbore - Dumitru Arbore (Portretul fratelui pictoriţei Nina Arbore).jpg
File:Nina Arbore - Floarea-soarelui..jpg
File:Natura statica.png


## קישורים חיצוניים

## הערות שוליים

קטגוריה:ציירים רומנים
קטגוריה:ילידות 1889
קטגוריה:רומנים שנולדו ב-1889
קטגוריה:נפטרות ב-1942
קטגוריה:רומנים שנפטרו ב-1942
זהות ודמוקרטיה

**זהות ודמוקרטיה** (באנגלית: **Identity and Democracy**) היא סיעה בפרלמנט האירופי מן הימין הרדיקלי, שהוקמה ב-13 ביוני 2019 לקראת הקדנציה התשיעית של הפרלמנט. הקבוצה מורכבת ממפלגות פופוליזם ימני לאומיות ואירוסקפטיות מעשר מדינות אירופאיות. נכון ל-2022, לקבוצה יש כ-62 נציגים בפרלמנט האירופי.

## אידאולוגיה
חברות הסיעה "זהות ודמוקרטית" הכריזו כי הן מעמידות בראש סדר העדיפויות שלהן את ההגנה על המורשת התרבותית האירופאית וריבונותן של מדינות אירופה, הגברת הביטחון האישי, עצירת ההגירה הבלתי חוקית מאפריקה והמזרח התיכון, בבירוקרטיה של האיחוד האירופי ומניעת מה שהיא מתארת כפוטנציאל "האסלאמיזציה של אירופה". הסיעה מתנגדת בתוקף להצטרפות אפשרית של טורקיה לאיחוד האירופי וקוראת לבצע רפורמות באיחוד האירופי שיובילו ליותר "שקיפות ואחראיות" באיחוד.

## קבוצות חברות

### חברות לשעבר

## קישורים חיצוניים

* 

קטגוריה:הפרלמנט האירופי: מפלגות
וייהאי

**וֵייהָאי** (בסינית:  **威海**; בפין-יין: **Wēihǎi**; בעבר נקראה **וֵייהָאי-וֵיי** (בסינית מפושטת: **威海卫**; בסינית מסורתית: **威海衞**; בפין-יין: **Wēihǎiwèi**)) היא נציבות עירונית ועיר נמל במחוז שאנדונג שבמזרח הרפובליקה העממית של סין. על פי מפקד האוכלוסין משנת 2020, אוכלוסיית הנציבות העירונית מנתה כ-2.9 מיליון תושבים, מתוכם כ-1.73 מיליון בשני הרבעים. הנציבות משתרעת על פני 5,956 קמ"ר ב שבקצה המזרחי של מחוז שאנדונג וגובלת בנציבות העירונית יֵנְטָאי במערב וב משאר הכיוונים ומרוחקת כ-460 ק"מ צפון-מזרחית לבירת המחוז ג'ינאן.

מתוכננת רכבת תחתית עם ארבעה קווים ונתיב באורך 204 ק"מ שיקשר בין כל מחוזות העיר.

## חלוקה מנהלית
הנציבות העירונית וייהאי מחולקת לשני רבעים ושתי נפות עירוניות:

## קישורים חיצוניים

* 
* 

## הערות שוליים

קטגוריה:הרפובליקה העממית של סין: נציבויות עירוניות
קטגוריה:שאנדונג: ערים
מארי שניר

**מארי שניר** (בגרמנית: **Marie Schnür**; 19 בפברואר 1869 – אחרי 1918) הייתה ציירת, מאיירת ויוצרת צלליות גרמנית. בין השנים 1907–1908 היא נישאה לצייר פרנץ מארק.

## ביוגרפיה
היא הייתה אחת מחמש בנות שנולדו למשפחה אמידה מקובורג, באחוזה גדולה שבית הגן שלה עדיין שמור כאתר היסטורי. היא למדה בבית הספר לאמנות שהופעל על ידי איגוד האומניות בברלין, והמדריך העיקרי שלה היה הפסל קונרד פהר. היא למדה גם במינכן אצל לודוויג שמיד-רוטה ווילהלם דורר. לאחר מכן, היא הפכה למאיירת, עבדה על ספרים ובמגזין "יוגנד", שם עבודותיה הופיעו לעיתים קרובות בעמוד הראשון.

הקריירה שלה התקדמה דרך ידידותה עם האמנית גרטרוד רוסטוסקי והשתתפותה בקבוצת אמנות המכונה "Die Scholle". היא הייתה גם חלק מחוג האמנים סביב הרוזנת מריון קאוליץ (1865-?), יצרנית בובות אמנותיות שהן פריטי אספנות נדירים. שניר הכינה כמה משלה שהוצגו בחנות כלבו מפורסמת בברלין.

היא גם הייתה מדריכה באקדמיה לנשים, שם לימדה ציור טבע דומם. שם פגשה את פרנץ מארק וברטה מארי פרנק, סטודנטית שתהפוך לאשתו השנייה של מארק. הם בילו את קיץ 1906 יחד, בביתו של מארק בקוכל.

מוקדם יותר באותה שנה, נולד לשניר בסתר בן (קלאוס) בפריז; ככל הנראה ממערכת יחסים עם האמן אנג'לו יאנק, אם כי מקורות מסוימים מצביעים על אוגוסט גלינגר, סטודנט לרפואה שלימים נודע בחשיפת הפשעים שביצעו נגד שבויי מלחמה גרמנים במהלך מלחמת העולם הראשונה. בתחילה נאלצה להשאיר את בנה קלאוס עם הוריה בסווינמונדה, אך קיבלה הצעה ממארק להיכנס לנישואי נוחות כדי שתוכל להשיג משמורת על בנה. לאחר שנה בלבד היא התגרשה ממארק, האשימה אותו בניאוף ובכך מנעה ממנו להתחתן עם ברטה פרנק עד שנת 1911.

זמן לא רב לאחר הגירושין נסעה שניר לסווינמונדה לגור עם משפחתה.

בהמשך לא ידוע עליה דבר נוסף, אם כי המגזין יוגנד פרסם יצירות אמנות חדשות שנעשו על ידה בשנת 1916 וב־1918.

גורל בנה אינו מתועד.

## גלריה

File:Schnür-Bathhouse.jpg

File:Schnür-Child.jpg

File:Schnür-Sheet music.jpg

File:Franz Marc - Zwei Frauen am Berg, 1906.jpg


## קישורים חיצוניים

## הערות שוליים

קטגוריה:ציירות גרמניות
קטגוריה:ציירים גרמנים
קטגוריה:גרמניות שנולדו ב-1869
קטגוריה:גרמנים שנולדו ב-1869
אקדח מסמרים

ממוזער|אקדח מסמרי סיכה המופעל בלחץ אוויר
**אקדח מסמרים** הוא כלי עבודה פנאומטי, מבוסס גז, אבק שרפה או חשמלי שמשמש לנעיצת מסמרים מהירה.

## סוגי אקדחים
ישנם סוגים שונים של אקדחי מסמרים המתאפיינים בעיקר בצורת ההפעלה שלהם ובגודל המסמרים שהם נועצים.

סוגי האקדחים:
* אקדח מסמרים חשמלי.
* אקדח מסמרים פנאומטי המופעל באמצעות קומפרסור.
* אקדח מסמרים המופעל בגז.
* אקדח מסמרים המופעל באמצעות אבק שרפה.

גודל המסמרים משתנה גם הוא החל ממסמרי סיכה דקיקים ועד מסמרי פלדה באורך של 10 ס"מ ויותר.

## חלקים עיקריים
### מחסנית
במחסנית מסודרים המסמרים בקבוצות המאפשרות טעינה אוטומטית של המסמר. סוגי המחסניות:
* פנימית - המחסנית נפתחת כמסילה שבתוכה ממוקמת דבוקת המסמרים (בעקרון דומה למהדק סיכות משרדי). לאחר כל לחיצה קפיץ אחורי דוחף את המסמרים אל בית הבליעה ומכין אותם לשימוש.
* חיצונית - שרשרת מסמרים המחוברת באמצעות סרט (פלסטיק בדרך כלל). לאחר כל לחיצה נע הסרט קדימה ומושך את המסמר הבא אל בית הבליעה.

### מתג הפעלה ומשבת
מתג ההפעלה ממוקם בדרך כלל על ידית האחיזה של הכלי באופן שמאפשר אחיזה מלאה של כף היד ולחיצה במקביל על מתג ההפעלה. בכל לחיצה נורה מסמר אחד.

מתג ההפעלה מקושר למשבת הנועד למנוע ירי בשוגג שעשוי להביא לפציעות חמורות. המשבת ממוקם בדרך כלל בנקודת המפגש של האקדח עם משטח העבודה, כך שלחיצה של האקדח אל משטח העבודה משחררת את המשבת ומאפשרת את יריית המסמר.

### מקור הזנה אנרגטי
לכל אחד מסוגי האקדחים ישנו מקור אנרגיה שונה שמטרתו לאפשר את יריית המסמר בעוצמה הנדרשת לפי גודל המסמר ומשטח העבודה שבו הוא ננעץ.

האקדחים הנפוצים ביותר הם אקדחים המבוססים על אנרגיה המופקת באמצעות מדחס אוויר (קומפרסור) ומחוברים אליו באמצעות צינור של אוויר דחוס. סוג נוסף של אקדחים המשמש לעבודה בחומרים קשים במיוחד הם אקדחים היורים מסמרי פלדה באמצעות תחמישי אבק שרפה (בדומה לכדור רובה). סוג שלישי של אקדחים מופעל באמצעות גז דחוס ואילו באקדחים חשמליים מקור ההזנה הוא חשמל.

## פציעות
ממוזער|צילום רנטגן של מסמר סיכה הנעוץ בכף יד
עוצמתו של אקדח המסמרים ומהירות הפעולה שלו מביאים לא פעם למקרי פציעה חמורים. פציעות נפוצות בשימוש באקדח מסמרים בעקבות ביטול המשבת וירי שגוי שלא כנגד משטח עבודה, אי התאמה של עצמת הירי לרמת ההתנגדות של משטח העבודה - דבר הגורם למעבר של המסמר את משטח העבודה והמשך מעופה שלו. במצב כזה איברי גוף הנמצאים מצידו השני של משטח העבודה עלולים להיפגע מהמסמר.

## קישורים חיצוניים

קטגוריה:כלי עבודה חשמליים
קטגוריה:כלי עבודה פנאומטיים
קטגוריה:מסמרים
מישל מק'קול

**מישל לי קאלאווי** (באנגלית: **Michelle Leigh Calaway**; שמה לפני הנישואים **מק'קול**; נולדה ב-25 בינואר 1980) היא מתאבקת עבר אמריקאית. היא מוכרת בעיקר בשל תקופתה בארגון ההיאבקות World Wrestling Entertainment (WWE), שבו הייתה פעמיים אלופת הדיוות ופעמיים אלופת הנשים של ה-WWE.

מק'קול במקור עבדה כמורה בחטיבת ביניים של בית ספר מקומי בפלטקה, פלורידה. היא הצטרפה ל-WWE בשנת 2004 לאחר שהשתתפה בתחרות חיפוש הדיווה של ה-WWE. במהלך הופעותיה הראשונות על המרקע, היא ביססה את דמותה כמאמנת כושר, עד ששינתה אותה לדמות של מורה. באירוע המסיבה האמריקאית הגדולה בשנת 2008, מק'קול הפכה לאלופת הדיוות הראשונה בתולדות הארגון. שנה לאחר מכן, היא זכתה באליפות הנשים של ה-WWE במסגרת האירוע העוקב בסדרה; זכייה זו הפכה אותה למתאבקת הראשונה שמחזיקה בשתי האליפויות האלו. באירוע לילה של אלופים 2010, היא איחדה את שתי האליפויות והפכה לאלופת הדיוות המאוחדת של ה-WWE. מק'קול החזיקה באליפויות אלה פעם נוספת, כשהיא בסך הכל זכתה פעמיים בכל תואר. בנובמבר 2010, מגזין ההיאבקות Pro Wrestling Illustrated PWI דירג אותה כמתאבקת הטובה בעולם. שנה לאחר מכן, היא פרשה מפעילות.

## ביוגרפיה

מישל נולדה ב-25 בינואר 1980 בפלטקה, פלורידה. הוריה עוסקים בחינוך. אמא, ג'ני, עובדת כמורה ואביה, טרי, עובד כמפקח. יש לה אח אחד בוגר ממנה, ששיחק פוטבול באוניברסיטת סינסינטי. ההערצה לענף ההיאבקות הגיע כבר במהלך ילדותה. לפני ובמהלך תקופתה בתיכון, היא שיחקה סופטבול, כדורסל וכדורעף. היא סיימה תואר בחינוך מטעם אוניברסיטת המדינה של פלורידה ולאחר מכן הייתה מורה של כיתות ז' במשך ארבע שנים.

## חיים אישיים

מישל הייתה נשואה לג'רמי לואיס אלכסנדר, עימו החלה לצאת במהלך התיכון. השניים התגרשו בשנת 2006. היא נישאה בשנית ב-26 ביוני 2010 ביוסטון, טקסס למתאבק מארק קאלאווי, המוכר בשם הבמה, אנדרטייקר.

היא עברה מספר פציעות שנגרמו מהיאבקות הכוללות שבר באף במהלך מסע ההופעות של ה-WWE מחוץ למדינה לאחר מהלך קלוזליין של ויקטוריה. היא אושפזה פעמיים, סבלה פעמיים משבר בצלעות ומשבר בעצם החזה. לאחר שפרשה מהענף באופן רשמי, היא ציינה שהיא התאבקה במשך חודשיים עם פציעה בכף הרגל וקרע ברצועה הצידית. בשנת 2016, היא אובחנה כחולה בסרטן העור ולאחר מכן עברה הליכי טיפול מוצלחים. באפריל 2019, היא פרסמה באופן פומבי שהיא נאבקה עם אי-פוריות ואף חוותה מספר הפלות.

## אליפויות והישגים
שמאל|150px|ממוזער|מק'קול היא פעמיים אלופת הנשים של ה-WWE
* **הישגים במגזין ההיאבקות Pro Wrestling Illustrated – PWI**
** אשת השנה (2010)
** PWI דירג אותה במקום ה-1 מתוך 50 המתאבקות הטובות ביותר לשנת 2010
* **הישגים בארגון ההיאבקות World Wrestling Entertainment – WWE**
** אליפות הנשים של ה-WWE (פעמיים)
** אליפות הדיוות (פעמיים)
** דורגה במקום ה-36 ברשימת "50 הצמדים הטובים ביותר בהיסטוריה של ה-WWE" מטעם האתר הרשמי של ה-WWE.com  - עם ליילה
** פרס הסלאמי (פעמיים)
*** דיוות השנה (2010)
*** הרגע הטיפשי של השנה (2010)  - ההפסד למאי יאנג בפרק הספיישל של התוכנית *Old School Raw* - עם ליילה

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:בוגרות אוניברסיטת המדינה של פלורידה
קטגוריה:בוגרי אוניברסיטת המדינה של פלורידה
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
אנטל צילצר

**אנטאל טוביאס צילצר** (בהונגרית: **Zilzer Antal**; פשט, 20 בספטמבר 1860 – בודפשט, 14 נובמבר 1921) היה צייר יהודי-הונגרי, אביה של הפסלת והקרמיקאית היינלקה צילצר, ודודו של הצייר והגרפיקאי דיולה צילצר.

## ביוגרפיה
אנטל צילצר נולד במשפחה יהודית כבנם של מור צילצר (1834–1902), סוחר ושל ינקה קוהן (כהן). הוריו התכוונו שיבחר קריירה אדריכלית. הוא החל את לימודי האמנות בבית הספר לעיצוב בבודפשט (שמו היום "האוניברסיטה ההונגרית לאמנות") ולאחר מכן באקדמיה לאמנויות במינכן, שם היה תלמידם של הציירים הגרמנים קרל ראופ, גבריאל פון האקל, של הצייר האיטלקי לודוביקו זייץ והצייר הגרמני לודויג פון הרטריך. לאחר מכן החל לעבוד באופן עצמאי והצטיין עם הדיוקן של לודוויג השני, מלך בוואריה. ועם התמונה של "המלך לודוויג השני על מעמד ארונו בבית הלוויות". בשנת 1887 במינכן זכה במדליית זהב עם דיוקנו של מקסימיליאן יוזף, דוכס בבוואריה. הוא הציג את עבודותיו בהיכל האמנות וב"סלון הלאומי" בבודפשט. הוא צייר בעיקר דיוקנאות ונופים. בתערוכת המילניום בשנת 1896 (אלף שנה לייסוד הונגריה) הציג שני נופים ודיוקן של איבסן. ציוריו "בדידות ביער" ו"אידיליה ביער" נרכשו על ידי פרנץ יוזף הראשון, קיסר אוסטריה. בהמשך לימודיו נסע לפריז וללונדון ולבסוף התיישב בבודפשט בשנת 1892. הדיוקנאות המשמעותיים ביותר שלו הם: גאבור בארוש, יוז'ף בודנץ, מור יוקאי, מוריץ ורמן, מיהאי מונקאצ'י. בשנת 1907 הוא איבד את ראייתו בגלל ניוון עצבי העין.

קברו נמצא בבית הקברות היהודי ברחוב קוזמה בבודפשט (5 א-2–35).

## חייו הפרטיים
אשתו הייתה אירמה קוֹך (1874–1947), בתם של הקצב ליפוט קוך ומטילד רוזנצוויג, איתה התחתן ב־15 במאי 1892 בבודפשט.

## לקריאה נוספת
* הלקסיקון הגדול של פאלאס, כרך 16 (1897)
* גלריית קיזלבך
* לקסיקון לאמנות. עורכת אדית לייטה. בודפשט, 1965–1968.
* לקסיקון יהודי הונגרי. אד. פטר אויווארי. בודפשט, 1929. גישה מקוונת

## קישורים חיצוניים
* 

## הערות שוליים

קטגוריה:ציירים יהודים הונגרים
קטגוריה:משפחת צילצר
קטגוריה:יהדות בודפשט
קטגוריה:בודפשט: אישים
קטגוריה:ציירים הונגרים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1860
קטגוריה:הונגרים שנפטרו ב-1921
הסופר קאפ הספרדי 2021

**הסופר קאפ הספרדי 2021** היא המהדורה ה-37 במסגרת הסופר קאפ הספרדי. הטורניר היה אמור להיערך כמו האחרון גם כן בערב הסעודית, אך בעקבות נגיף הקורונה הוחלט שישוחק בספרד. אתלטיק בילבאו זכתה בטורניר בפעם ה-3 שלה בהיסטוריה עם ניצחונות על ריאל מדריד וברצלונה בחצי הגמר ובגמר בהתאמה.

הקבוצות המשתתפות הן ריאל מדריד (זכתה בלה ליגה), ברצלונה (סגנית אלופת הליגה), אתלטיק בילבאו וריאל סוסיאדד שהעפילו לגמר הגביע הספרדי.

## נוקאאוט
### חצי גמר

### גמר

## ראו גם
*עונת 2019/2020 בלה ליגה

2021
קטגוריה:2021 בספורט
קטגוריה:תחרויות כדורגל ב-2021
קטגוריה:2021 בספרד
אלום גולד

**אלום גולד** היא חברה פרטית ישראלית המתמחה בתכנון, פיתוח, מערכות אלומיניום עבור דלתות, תריסים וקירות מסך, תעשיות שונות וכן זכוכית ומוצרים נלווים המיועדים לתעשיות בשוק המקומי והבינלאומי. המרכז הלוגיסטי העיקרי נמצא באזור התעשייה ברקן.

## היסטוריה
ממוזער|250px|אלום גולד
החברה נוסדה בשנת 1971 על ידי משפחת בקשי שעלתה לישראל מעיראק. בשנים אלה מרבית עבודת החברה הייתה ייצור פרופילי PVC לתחום החלונות והדלתות.

בשנות ה-80 החליטה החברה להיכנס לתחום פרופילי האלומיניום ולתחום האביזרים לחלונות והדלתות. בתחילת שנות ה-2000 נקלעה החברה לקשיים, לאחר מעילה שהתרחשה בחברה על ידי רו"ח שלה והתרשלות של הבנק איתו עבדה החברה.

בשנת 2010 הקימה "אלום גולד" את בית מערכות האלומיניום ALUG לשם מתן פתרון לתחום מעטפת הבניין בפרט ולענף הבניה ככלל. **פעילות בתחום הבנייה הפרטית והיוקרתית – ALUG** כחלק מאסטרטגיית הצמיחה של הקבוצה וחיזוק מעורבותה בבניית ארץ ישראל, מפעילה הקבוצה את המותג "ALUG". חטיבה זו מתמחה בתכנון וביצוע פרויקטים מורכבים של אלומיניום וזכוכית עבור המגזר הפרטי ובתי יוקרה. פעילות ALUG משלבת בין יכולות הייצור התעשייתיות של קבוצת האם לבין רמת גימור גבוהה המותאמת אישית לדרישות אדריכליות משתנות. המותג ALUG נחשב היום למותג המוביל בישראל בכל הנוגע לחולונות ודלתות אלומיניום **"קירות מסך"** וכדומה וניתן למצוא אותו במאות אלפי יחידות דיור.

בשנת 2012 רכשה "אלום גולד" את חברת "כלבו אלומיניום", בעלת מרלו"ג הממוקם בתל אביב.

בשנת 2016 רכשה "אלום גולד" את חברת הזכוכית והאלומיניום "אור אלום", בעלת מרלו"ג הממוקם בחיפה. קניית "אור אלום" סימלה את כניסתה של החברה לתחום הזכוכית ולהגדלת פריסתה הארצית.

בשנת 2020 מיזגה "אלום גולד" את חברת "פניציה" וחברת "אור אלום" לכדי גוף אחד האחראי על רוב הפצת הזכוכית במדינת ישראל. מרלוג החברה ממוקם בנוף הגליל. בשנת 2021 החלה חברת הקבוצה "פניציה", בפעם הראשונה בהיסטוריה של מדינת ישראל, בייבוא זכוכית באמצעות אוניות צובר, לשם מתן מענה לצורכי מדינת ישראל לזכוכית ובפרט לענף הבנייה, לאחר סגירת קו היצור של "פניציה".

בשנת 2023 רכשה "אלום גולד" את חברת טכניקה המתמחה באביזרים לתחום החלונות והדלתות.

בשנת 2024 נפתחה חקירה מטעם משרד הכלכלה לגבי ייבוא בהיצף של פרופילי אלומיניום"אלום גולד" בתור הייבואנית הגדולה ביותר בישראל לפרופילי אלומינים נלחמת בהחלטה אשר בעקבותיה הטיל משרד הכלכלה ערובה זמנית מיידית בשנת 2025, ערובה זמנית זו צפויה להוסיף בין 3-6% תוספת התיקרות למחירי הדירות ולתרום ליוקר המחיה על פי התאחדות הקבלנים.

## פעילות החברה
קבוצת גולד עוסקת ביבוא ועיבוד פרופילי אלומיניום, מערכות אלומיניום, זכוכית ומוצרים נלווים המיועדים לתעשיות בשוק המקומי והבינלאומי.

חברות הקבוצה נמצאות בבעלות פרטית, דור שני בתחום. לחברות הקבוצה שיתופי פעולה שמטרתם לתת מענה להיבטים של מערכות האלומיניום לבניין, כגון פרופילי אלומיניום, צבע וזכוכית. בתחילת 2023, הקבוצה מנתה כ-150 עובדים והחזיקה כ-29,000 מ"ר של מרכזים לוגיסטיים באזור התעשייה ברקן, בתל אביב, בנוף הגליל, במישור אדומים ובחיפה.

## קישורים חיצוניים
* 
* אתר אינטרנט פיניציה זכוכית
* אתר האינטרנט של טכניקה
* 

## הערות שוליים

קטגוריה:חברות ישראליות
קטגוריה:ישראל: חברות שהוקמו ב-1971
ג'בל נוקם

**ג'בל נוקם** (בערבית: **جبل نقم**) הוא הר גבוה השוכן ממזרח לעיר צנעא, בירת תימן. בראש ההר נמצאו שרידים של בית כנסת ויישוב יהודי עתיק.

## היישוב היהודי
בראש ההר נמצאו שרידים של בית כנסת יהודי עתיק, וחורבות שהיו פעם יישוב יהודי עתיק, עד שגורשו ממנו היהודים במאה ה-12 לעיר צנעא שנמצאת בעמק. החורבות היו נקראים בפי ערביי המקום: "קַצְר סַאם אִבְּן נֻח" (=ארמון/מבצר שם בן נוח), או "יַאזַל" (=אוּזָל, שמה העתיק של צנעא, המוזכר בתורה (בראשית י,כז), שם רס"ג מתרגם "אוזל" כ"צנעא"). מסורת בפי יהודי תימן היא כי בעיר זו התגוררו היהודים לפני שירדו לעיר התחתית בתקופת האסלאם.

קיומה של העיר היהודית נתמך בשתי עדויות של חכמים מתימן מהדור האחרון שביקרו בה, ומצאו שרידים.

אלו דברי הרב יוסף קאפח:

וכן כתב בשמו הרב אהרן קאפח, ביתר פירוט.

גם הרב יחיא אלאביץ' ביקר בעיר זו, ומצא שם שופר ארוך ומסולסל אותו לקח, ובו תקע בבית הכנסת שלו בראש השנה את התרועה הגדולה לאחר תפילת מוסף. מממצא זה הוכיח הרב יחיא אלאביץ' ששופר הקודו הוא שופר שנהגו בתקיעתו בתימן עוד מלפני תקופת הרמב"ם, שדעתו היא להכשיר למצווה שופר של איל בלבד, ובזה יהודי תימן לא קיבלו את דעתו.

## בית הכלא
בדורות האחרונים, הוקם בית כלא לאסירים ה"שפוטים על עבירות חמורות" במבצר שבראש ההר, ונקרא "אלקלעה".

## ראו גם
* יהדות צנעא
* אלסאילה
* צנעא

## קישורים חיצוניים

## הערות שוליים

קטגוריה:יהדות צנעא
קטגוריה:אסיה: הרים
קטגוריה:תימן: גאוגרפיה
Trove

**Trove** (בעברית: **טרוב**) הוא שירות אוסטרלי המאפשר גישה חופשית למאגרי מידע הכוללים מסמכי טקסט, תמונות דיגיטליות, מידע אודות פריטים שאינם זמינים דיגיטלית, ומנוע חיפוש היררכי. המאגר מורכב מארכיונים, תמונות, עיתונים, מסמכים רשמיים, אתרי אינטרנט, כתבי יד ומקורות נוספים. המאגר מנוהל על ידי הספרייה הלאומית של אוסטרליה בשותפות עם ספקי תוכן אוסטרליים, ויש לו מעל ל-70,000 משתמשים מדי יום.

## היסטוריה
משנת 1981 פותחו באוסטרליה מערכות מחשב לביבליוגרפיה, ועם הזמן הורחבו לנתונים נוספים. אחד הפרויקטים הבולטים בתחום זה היה ארכיון "פנדורה". בשנת 2009 אוחדו השירותים השונים והיישום "טרוב" הושק לשימוש ציבורי. החידוש העיקרי בטרוב היה מנוע חיפוש היררכי, שהחליף שמונה מנועי חיפוש שונים שהיו בשימוש במערכות הקודמות.

המיזם התקבל בהתלהבות בקהילה האקדמית והפוליטית באוסטרליה, אך משנת 2015 החלה ממשלת אוסטרליה לקצץ את תקציבי המיזם, וצוות התפעול שלו הצטמצם משמעותית.

באוגוסט 2020 הושקו לוגו וממשק משתמש חדשים למערכת. בלוגו מוצגת כוונת ברזל.

טרוב זכה בשנת 2011 בשני פרסים מממשלת אוסטרליה, על ההצטיינות בתחום המידע המקוון ובקטגוריית אספקת שירות.

## תוכן המאגר
### ספרים ועיתונים
[ממוזער|שער העיתון "The Leader" משנת 1915, שראה אור ב[אורנג' (ניו סאות' ויילס). דף זה נסרק בשנת 2013 וציין 10 מיליון סריקות במאגר.]]
טרוב מאפשר חיפוש ספרים בכל הקטלוגים של הספריות באוסטרליה. הוא מספק גישה לספרים, ספרי אודיו, ספרים בפורמט דיגיטלי ופרסומים אקדמיים, כולל תזות.

ארכיון העיתונות של טרוב כולל כ-700 עיתונים וכתבי עת היסטוריים, רובם עד שנת 1957. פרויקט הדיגיטציה של העיתונים, לצורכי חיפוש, נעשה משנת 2008 בעזרת מיקור המונים.

### אתרי אינטרנט
משנת 2019 שירות טרוב מאחסן גם עותקים של כל אתר אינטרנט אוסטרלי, ומאפשר חיפוש בהם.

### נתונים נוספים
המאגר כולל גם:
* תמונות, תצלומים דיגיטליים, כרזות וגלויות.
* מוזיקה, קובצי שמע וסרטוני וידאו, המתעדים תוכניות רדיו וטלוויזיה וכן אירועים היסטוריים.
* מפות
* יומנים, מכתבים וארכיונים של סופרים ושל אנשי ציבור
* רשימות פריטים: כל משתמש שנרשם לשירות יכול לייצר רשימות פריטים לכל מטרה, ולשתף רשימות אלה עם משתמשים אחרים.

## קישורים חיצוניים
* 

אוסטרליה
קטגוריה:מאגרי מידע
קטגוריה:מאגרי מידע ביבליוגרפיים
קטגוריה:מערכות מידע ספרייתיות
קטגוריה:קיטלוג
זירץ

**זירץ** (בהונגרית: **Zirc**) היא עיר קטנה במחוז וספרם שבהונגריה. זו העיר הגבוהה ביותר בהונגריה.

זירץ הייתה קיימת שנים רבות כעיירה עד שבשנת 1984 קיבלה הכרה כעיר עצמאית.

## אתרים בעלי חשיבות

* **מנזר זירץ** שנוסד בשנת 1182, הפך בשנת 1776 למוסד לימודי. במקום קיימת ספריה המכילה למעלה מ-65,000 כותרים החל משנת 1700. כמו כן פועלת במנזר מבשלת בירה.
* **ארבורטום זירץ** - הארבורטום הגבוה ביותר בהונגריה קיים מאז המחצית השנייה של המאה ה -18. הוקם בצמוד למנזר הסיסטרסיאני ומעוצב בסגנון גן אנגלי. זהו אזור טבעי מוגן בעל חשיבות לאומית מאז שנת 1951. 
* **מוזיאון הטבע של זירץ** נוסד בשנת 1972 והוא מוזיאון הטבע ההיסטורי היחיד בהונגריה. במוזיאון תערוכות מתחלפות ותצוגות קבועות של הטבע והצומח באזור ובהונגריה כולה.

בעיר וסביבה קיימים מסלולי הליכה רבים. 

## קהילה יהודית
בזירץ חיו יהודים בתקופות זמן שונות. חלק מהיהודים ילידי הכפר נרצחו בשואה.

בסמוך לעיר היה קיים מחנה עבודה.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הקורפוס ה-19 (צרפת)

**הקורפוס ה-19** (בצרפתית: **Corpe d'Armée 19e**) היה קורפוס של הצבא הצרפתי. בדצמבר 1870, משלחת טור הקימה את הקורפוס ה-19 באלנסון. הקורפוס הוקם שוב ב-13 באוגוסט 1874, הוא כלל את היחידות הצבאיות השונות באלג'יריה, והיווה את הגרעין של צבא אפריקה.

## האזור הצבאי ה-19
הקורפוס היה ממוקם באזור הצבאי ה-19 של הצבא המטרופוליטני שכלל את שלוש המחלקות של אלג'יר, אורן וקונסטנטין, הממוקמות באלג'יריה של ימינו. חיל המצב היה מוצב בעיקר באלג'יר, מסקרה, טלמסן ועין.  אלמנטים שלו היו גם מוצבים בתוניסיה, והיוו את 'דיוויזיית הכיבוש התוניסאית', שהייתה ממוקמת בעיקר בתוניס, ביזרטה וסוסה. עשרים האזורים הצבאיים האחרים של הצבא המטרופוליטני כיסו את צרפת היבשתית, ומכאן ניתן לו שמו "צבא אפריקה".

## מלחמת צרפת-פרוסיה
21 קורפוסים הוקמו בדצמבר 1870, ולכל אחד מהם אזור צבאי משלו. הקורפוס ה-19 פורק ב-13 במרץ 1871.

## משנת 1870 עד 1914
דיוויזיות אורן ואלג'יר של הקורפוס נלחמו ב*איט חבש*, חלק קטן מח'ים אייט אונבגוי של קונפדרציית עאיט אטא בסוף שנות ה-90 של המאה ה-19. הסכסוך הסתיים בסיפוח אזור טואט-גורארה-טידיקלט על ידי צרפת בשנת 1901. 

## מלחמת העולם הראשונה
הדיוויזיה המרוקאית הייתה אחת היחידות המעוטרות ביותר של הצבא הצרפתי ובכל הגדודים שלה היו לוחמים שעוטרו בצלב המלחמה בסוף הסכסוך.  הדיוויזיה המרוקאית הייתה הדיוויזיה היחידה שזכתה לעיטור לגיון הכבוד במהלך מלחמת העולם הראשונה. 

חלק מכוחות הקורפוס ה-19 נשלחו לשרת כחלק מחיל המשלוח למזרח התיכון. שני רגימנטים ארעיים, שהורכבו בסך הכל מחמישה גדודי זואבים וגדוד לגיון הזרים אחד, לחמו במערכה בגליפולי, ולאחר מכן בחזית סלוניקי, ונלחמו לצד כוחות בריטיים בשתי המערכות.

## מלחמת העולם השנייה
הקורפוס הצטרף לבעלות הברית בסוף 1942 כאשר כוחות צרפת של וישי בצפון מערב אפריקה עברו לבעלות הברית לאחר מבצע לפיד והכיבוש הגרמני והאיטלקי בצרפת של וישי.

הקורפוס ה-19 לחם כחלק מהארמייה הבריטית הראשונה עד לכניעת כוחות הציר בתוניסיה במאי 1943.

## לאחר מלחמת אלג'יריה
למעט כוח לגיון הזרים מצומצם וגדוד אחד של ספאידים, כל שאר הגדודים של ארמיית אפריקה פורקו או איבדו את זהותם הקודמת בין 1960 ל-1965, לאחר שזכו לעצמאות מצרפת משטחים אלה.

## קישורים חיצוניים

## הערות שוליים

19
19
קטגוריה:גייסות במלחמת העולם הראשונה
דרק מולר

**דרק אלכסנדר מולר** (באנגלית: **Derek Alexander Muller**; נולד ב-9 בנובמבר 1982) הוא יוטיובר מנגיש מדע, יוצר סרטים, איש טלוויזיה וממציא אוסטרלי. ידוע בעיקר בזכות ערוץ היוטיוב שלו **Veritasium**.

## ביוגרפיה
מולר נולד להורים דרום אפריקאים בעיר טרארלגון שבמדינת ויקטוריה באוסטרליה. בהיותו בן שנה וחצי עברה המשפחה לוונקובר בקולומביה הבריטית, קנדה, שם גדל. בשנת 2004 קיבל מולר תואר ראשון במדעים שימושיים ופיזיקה הנדסית באוניברסיטת קווינס בקינגסטון, אונטריו. הוא חזר לאוסטרליה וב-2008 סיים דוקטורט במחקר הוראת הפיזיקה באוניברסיטת סידני. התזה שלו הייתה על "תכנון מולטימדיה יעילה בהוראת פיזיקה".

## קריירה
בינואר 2011 יצר מולר את הערוץ "וֶריטַסיוּם" ("Veritasium") ביוטיוב, שעוסק בהנגשת מדע ונושאים הנדסיים. השם "Veritasium" הוא שילוב של המילה הלטינית לאמת, "Veritas", והסיומת המשותפת ליסודות כימיים, "". נכון ליוני 2025 יש לערוץ מעל 18 מיליון מנויים ומעל שלושה מיליארד צפיות. הסרטונים עוסקים לרוב בתופעות פיזיקליות שנוגדות את האינטואיציה ובתפיסות מוטעות לגבי תהליכים פיזיקליים. מולר משתמש בסרטונים באמצעי המחשה גרפיים או פיזיים, בניסויים ובראיונות עם מדענים. מבין הסרטונים הפופולריים ביותר שלו היה הסבר על צילום החור השחור הסופר מסיבי במרכז הגלקסיה M87 על ידי טלסקופי אופק אירועים . סרטון אחר שלו צולם בטיסה ב"מטוס חוסר משקל" שבה ערך מספר ניסויים כדי להמחיש את ההשפעה של חוסר משקל.

ביולי 2012, מולר יצר ערוץ יוטיוב שני, "2veritasium", שבו הוא עוסק ביצירת סרטים של הנגשת מדע ומציג קטעים מאחורי הקלעים של וריטסיום. בשנת 2017 החל מולר להעלות סרטונים לערוץ החדש ביותר שלו, "Sciencium", המוקדש לסרטונים על תגליות עדכניות והיסטוריות במדע.

מולר מופיע גם בתוכניות טלוויזיה בנושאים של הנגשת מדע. במאי 2012 הוא הרצה על הדוקטורט שלו במסגרת TEDx בסידני. ב-2015 הוא השתתף בסרט התיעודי של PBS "אורניום – סיבוב זנב הדרקון"  כמציג.

## חיים אישיים
מולר נשוי לרקל נונו, שאותה הכיר כשענתה ראשונה על חידה ששאל בסרטון. לזוג יש שלושה ילדים.

## קישורים חיצוניים

* 

* ערוץ היוטיוב של דרק מולר Veritasium

## הערות שוליים

קטגוריה:יוטיוברים אוסטרלים
קטגוריה:ממציאים אוסטרלים
קטגוריה:מנחי טלוויזיה אוסטרלים
קטגוריה:מפיקי טלוויזיה אוסטרלים
קטגוריה:אוסטרלים שנולדו ב-1982
קרל לודוויג יסן

**קרל לודוויג יסן** (בגרמנית: **Carl Ludwig Jessen**; 22 בפברואר 1833 – 4 בינואר 1917) היה צייר גרמני מצפון פריזיה. הוא מתאר את חיי הכפר באזור הולדתו. לאחר שרכש השכלה בקופנהגן, פריז ורומא, חזר יסן לצפון פריזיה שם חי וצייר. אף על פי שהוא אחת מדמויות המפתח באמנויות בצפון גרמניה ובולט בסגנונו המדויק והמפורט, הוא בוקר על האידיאליזציה של החיים הכפריים.

## ביוגרפיה
יסן נולד בדזבול, בשנת 1833. לאחר התמחות בנגרות הוא עבד בקישוט בחוות באזור הביצות בצפון פריזיה. בין השנים 1848 ו-1854 החל לצייר דיוקנאות. בשנת 1853 הוא עזב את עסקי הנגרות והתמקד אך ורק בציור. בין השנים 1856–1865 למד באקדמיה הדנית המלכותית לאמנויות יפות בקופנהגן בכיתתו של וילהלם מרסטרנד עם מלגה שהוענקה על ידי כומר עשיר, בעל קרקעות דני ועל ידי הרוזנת שקנבורג. באמצעות מרסטרנד ועמיתיו הציירים הושפע יסן מהרעיון לצייר את ההיסטוריה והמסורת הלאומית הדנית.

כאשר איבדה דנמרק את דוכסות שלזוויג-הולשטיין לפרוסיה ואוסטריה בשנת 1865 לאחר שהסכם חוזה וינה (1864) סיים את מלחמת שלזוויג השנייה, חזר יסן לצפון פריזיה. מלגה של מדינת פרוסיה אפשרה לו לנסוע לפריז ורומא בשנים 1867 ו-1868. מאוחר יותר התגורר בהמבורג בין השנים 1871–1875, אך נראה כי יסן נשאר שם רק בין השנים 1875 ל־1876. ואז חזר לדזבול שם חי מציור דיוקנאות וציורי נוף אידיאליסטיים בסגנון שלמד בקופנהגן.

בשנת 1893 הוא התחתן עם מרתה אליזבת בנקה מהמבורג. בניגוד לציורים הכפריים של יסן, בני הזוג בנו בית מודרני שעדיין לא היה טיפוסי לאזור. הקריירה החברתית של יסן בצפון פריזיה קדמה למוניטין שלו כצייר, מכיוון שהוא מילא הרבה תפקידי כבוד. בשנת 1910, בן 77, הוענק ליסן תואר פרופסור מכובד מאוניברסיטת קיל.

הוא נפטר בדזבול בשנת 1917.

## הכרה
יצירתו של קרל לודוויג יסן נתפסה כמרכזית בתולדות האומנויות של צפון גרמניה. ציוריו תיעדו את המסורות ואת חיי היומיום של הקהילה בסגנון הנטורליזם. לפיכך הוא נקרא כרוניקן של צפון פריזיה.

את המוניטין של יסן כצייר ממניעים של אידיאליזציה של מדינת המולדת הפריזית, קידם אחיינו מומה ניסן שהיה גם צייר וידיד של המבקר השמרני יוליוס לנגבון. בשנת 1913 פרסם ניסן תיק עם 24 מציוריו של דודו אותם כינה Nordfriesische Heimatkunst.

מבקרים מאוחרים יותר היו חלוקים בגישתם, כמו סקירה משנת 1918 המציינת את החלק התיעודי של עבודות יסן, אך מזכירה כי הציורים יורדים באיכותם ככל שיסן ניסה לתאר היבט פריזאי מיוחד.

שליי כתב כי יסן, בשל ציורו המוצק והערמומי התאים במיוחד לתיאור מדויק של חיי הכפר, אך הזכיר כי עבודותיו תמיד היו אידיאליות של "הימים הטובים". רעיון זה נתמך על ידי קלוזן שכתב שיסן רק צייר את ההיבטים היפים של חיי הכפר, אך התעלם כמעט לחלוטין מתיאורי עבודת הפרך והחיים הקשים. קאופמן ציין כי יסן איבד את סגנון הציור הנאיבי שלו במקור במהלך השכלתו האקדמית.

## גלריה

File:1866 Jessen Alte Frau am Spinnrad anagoria.jpg
File:1863 Jessen Zwei friesische Bäuerinnen anagoria.JPG
File:1868 Jessen Pariser Café anagoria.JPG
File:1870 Jessen Frau am Spinnrad anagoria.JPG
File:CLJessen Kaffeetrinken.jpg
File:CL Jessen Sonntagmorgen Kirche.jpg
File:CLJessen Susanna.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1833
קטגוריה:גרמנים שנפטרו ב-1917
מיכאל ברג

**מיכאל ברג** הוא דמות ספרותית, גיבור הרומן נער קריאה מאת ברנהרד שלינק.

## ביוגרפיה
מיכאל הוא נער גרמני ממשפחה אינטלקטואלית החי בשנות החמישים בגרמניה שלאחר מלחמת העולם השנייה, יום אחד כאשר אינו חש בטוב, חנה שמיץ, אישה בוגרת ממנו, לוקחת אותו אליה הביתה ומטפלת בו, לאחר המקרה אמו של מיכאל שולחת אותו אל האנה הביתה שיביא לה זר פרחים כאות תודה, מכאן מתחיל להתנהל ביניהם מערכת יחסים אינטימית, במהלכה האנה מבקשת מיכאל שיקריא לה יצירות ספרותיות שהוא לומד בבית הספר. לאחר זמן מה האנה נעלמת, עוברת דירה ולא משאירה זכר אחריה, דבר הגורם ייאוש למיכאל, לאחר מכן בהיותו של מיכאל סטודנט למשפטים באוניברסיטת היידלברג הוא פוגש במפתיע את האנה כנאשמת בפשעי מלחמה. לאחר מכן מיכאל כאדם בוגר עובד כעורך דין בגרמניה והוא אב חד-הורי.

## בקולנוע
שמאל|ממוזער|200px|דויד קרוס
בעיבוד הקולנוע של הספר, מיכאל הנער מגולם על ידי דויד קרוס ומיכאל הבוגר מגולם על ידי רייף פיינס.

מבקרת הקולנוע גיתית גינת מתארת את הדמות כ"בן הדור שנולד אחרי מלחמת העולם השנייה נאלץ מייקל להתמודד עם המעשים המיוחסים להאנה ועם התשוקה שעוד נשארה שם ועכשיו הפכה למסובכת יותר. אתיקה ופרברסיה מתבלבלות, ולסלט נוספות גם שאלות של אשמה קולקטיבית, של הזדהות וזיכרון".

## קישורים חיצוניים
*
*
*

## הערות שוליים

קטגוריה:דמויות ספרותיות
קטגוריה:עורכי דין בדיוניים
קטגוריה:נער קריאה
הסופר קאפ הספרדי 2020

**הסופר קאפ הספרדי 2020** היא המהדורה ה-36 במסגרת הסופר קאפ הספרדי. הטורניר נערך בעיר ג'דה שבערב הסעודית ובפעם הראשונה בשיטת נוקאאוט בת ארבע קבוצות. ריאל מדריד זכתה בתואר בפעם ה-11 שלה עם ניצחון בגמר על אתלטיקו מדריד. לא התקיים משחק על המקום השלישי.

הקבוצות המשתתפות הן ברצלונה (זכתה בלה ליגה), ולנסיה (זכתה בגביע הספרדי), אתלטיקו מדריד (סגנית האלופה) וריאל מדריד (סיימה במקום השלישי בליגה).

## נוקאאוט
### חצי גמר

### גמר

## ראו גם
*עונת 2018/2019 בלה ליגה

2020
קטגוריה:2020 בספורט
קטגוריה:תחרויות כדורגל ב-2020
קטגוריה:ג'דה: ספורט
קטגוריה:2020 באסיה
קטגוריה:תחרויות כדורגל בערב הסעודית
טרייסי מאן

**טרייסי רוברט מאן** (באנגלית: **Tracey Robert Mann**; נולד ב-17 בדצמבר 1976) הוא איש עסקים ופוליטיקאי אמריקאי. הוא חבר בית הנבחרים האמריקאי מטעם מחוז הקונגרס ה-1 של קנזס, הוא מכהן בתפקיד זה מאז ינואר 2021.

## ביוגרפיה
מאן נולד בעיר קווינטר  שבצפון מערב קנזס.

בינואר 2018, שבועיים לאחר שג'ף קולייר התמנה לתפקיד מושל קנזס, נבחר מאן כסגן המושל תחתיו, הוא הושבע לתפקיד זה ב-14 בפברואר אותה שנה.

במהלך מסע הבחירות של מאן לבית הנבחרים של ארצות הברית במחוז הקונגרס הראשון של קנזס, חזר מאן שוב ושוב על הטענה השקרית כי נשיא ארצות הברית לשעבר ברק אובמה אינו אזרח ארצות הברית, וגרס כי עליו להציג את תעודת הלידה שלו על מנת להוכיח לציבור שהוא אכן אזרח אמריקאי. עם זאת, זמן מה לאחר השמעת טענות אלה, חזר בו מאן מהאשמות חסרות-השחר ולדבריו "הוא כבר זמן מה מאמין שהנשיא השחור הראשון של ארצות הברית הוא אכן אזרח אמריקאי".

לאחר שנציג מחוז הקונגרס הראשון של קנזס, רוג'ר מרשל הכריז על פרישתו מבית הנבחרים בשל התמודדותו אל הסנאט של ארצות הברית, הכריז מאן כי יתמודד למושבו של מרשל. ב-4 באוגוסט 2020 זכה מאן בבחירות המקדימות שהתקיימו במפלגה הרפובליקנית, והמשיך לבחירות הכלליות בנובמבר שם גבר על המועמד הדמוקרטי, קאלי ברנט. הוא הביס את ברנט וגרף כ-71% מהקולות.

מאן מתגורר בעיר סלינה שבקנזס.

## קישורים חיצוניים

* 

## הערות שוליים

קטגוריה:אמריקאים ילידי קנזס
קטגוריה:סגני מושלי קנזס
קטגוריה:אנשי עסקים אמריקאים
קטגוריה:חברי בית הנבחרים של ארצות הברית מקנזס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:בוגרי אוניברסיטת המדינה של קנזס
קטגוריה:אמריקאים שנולדו ב-1976
Darkness and Light (אלבום)

***Darkness and Light*** (בעברית: "**חושך ואור**") הוא אלבום האולפן החמישי של הזמר-יוצר האמריקאי, ג'ון לג'נד. האלבום יצא לאור ב-2 בדצמבר 2016 על ידי חברות התקליטים "קולומביה רקורדס" ו-"GOOD Music", כשלוש שנים לאחר צאת אלבום האולפן הרביעי שלו, *[[Love in the Future (אלבום)|Love in the Future]]*. אלבום זה הוא אלבומו האחרון של לג'נד שהוקלט עם חברת ההקלטת "GOOD Music".

## רקע
לג'נד הקליט את האלבום בסטודיו "איסט ווסט 2" בלוס אנג'לס, ארצות הברית. רוב האלבום הופק על ידי בלייק מילס, שכתב יחד עם לג'נד את מרבית השירים באלבום. באלבום, לג'נד משתף פעולה עם מספר זמרים, דוגמת מיגל וצ'אנס הראפר.

## סינגלים
הסינגל המוביל של האלבום, "Love Me Now", יצא לאור ב-7 באוקטובר 2016. ב-18 בנובמבר 2016, יצא הסינגל השני של האלבום, "Penthouse Floor", שבוצע בשיתוף פעולה עם צ'אנס הראפר. ב-25 בנובמבר באותה השנה, יצא הסינגל השיווקי הרשמי של האלבום, "I Know Better", וב-27 במרץ 2017, יצא הסינגל השלישי מתוך האלבום, "Surefire".

## ביקורות
האלבום קיבל בדרך כלל ביקורות חיוביות. באתר האינטרנט "Metacritic" האלבום קיבל ציון ממוצע של 76 נקודות מתוך 100 אפשריות. ג'ון פארלס, כתב הניו יורק טיימס, כתב על האלבום כי: "אני מוריד את הכובע בפני לג'נד. האלבום מתייחס לנושא הראשי, אהבה, כאל נושא דינמי ומורכב". הכתב רוברט כריסטגאו ממגזין "Vice", כתב על האלבום כי: "שירי האלבום כתובים ללא התרברבות מיותרת, תענוג לאוזניים".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ג'ון לג'נד
קטגוריה:אלבומי חברת קולומביה רקורדס